section_heading: Dvoatomne molekule
paragraph_text: Odgovarajuće komponente angularnih momenata duž internuklearne osi su: <math>\Lambda</math> za L, <math>\Sigma</math> za S i <math>\Omega</math> za J. Elektronska stanja se označavaju prema vijednostima <math>\Lambda</math>: <math>\Sigma</math> za <math>\Lambda =0</math>; <math>\Pi</math> za <math>\Lambda=1</math>; <math>\Delta</math> za <math>\Lambda=2</math>; <math>\Phi</math> za <math>\Lambda=3</math> itd. Stanja se označavaju s <math>^{2S+1}\Lambda</math> sa + ili - u superskriptu ovisno o simetriji elektronskog stanja s obzirom na ravninu refleksije koja prolazi kroz jezgre atoma molekule. U slučaju homonuklearih dvoatomnih molekula, elektronska stanja se označavaju kao <math>^{2S+1}\Lambda_x</math> gdje je x jednak g ili u ovisno da li je elektronsko stanje simetrično s obzirom na centar inverzije molekule (g; njemački gerade = simetrično) ili antisimetrično (u; njemački ungerade = nesimetrično).